EkBass/fiwiki-20250220-pages-articles huggingface dataset:
Suomi–Ruotsi-maaottelu 2008

Suomi–Ruotsi-maaottelu vuonna 2008 kilpailtiin 29.–30. elokuuta Helsingin olympiastadionilla. Kilpailussa Suomen miehet voittivat Ruotsin pistein 215–193, naiset puolestaan hävisivät pistein 197,5–209,5. == Loppupisteet == Miehet Joukkue 1. päivä 2. päivä Yhteensä 100 115 215 103 90 193 Naiset 98 99,5 197,5 106 103,5 209,5 Pojat 118 81 Tytöt 117 84 == Tulokset == ===Miehet=== |- | rowspan="2" valign="top" | 4 × 100m 29.8. | width="2%" bgcolor="#F7F6A8" | 1. | bgcolor="#F7F6A8" | Benjamin Olsson Per Strandquist Christofer Sandin Stefan Tärnhuvud | width="7%" bgcolor="#F7F6A8" | 39,91 | valign="top" rowspan="2"|Pisteet: 0–5 |- bgcolor="#DCE5E5" | width="2%" | 2. | Hannu Ali-Huokuna Visa Hongisto Jonathan Åstrand Lauri Kohtamäki | width="7%" | DQ |- style="border-width:0px;" | colspan="5" | |- | rowspan="2" valign="top" | 4 × 400m 30.8. | width="2%" bgcolor="#F7F6A8" | 1. | bgcolor="#F7F6A8" | Janne Mäkelä Mikko Lahtio Visa Hongisto Matti Välimäki | width="7%" bgcolor="#F7F6A8" | 3.09,03 | valign="top" rowspan="2"|Pisteet: 5–2 |- bgcolor="#DCE5E5" | width="2%" | 2. | Fredrik Johansson Niklas Larsson Alexander Nordkvist Nil de Oliveira | width="7%" | 3.10,32 |- style="border-width:0px;" | colspan="5" | === Naiset === |- | rowspan="2" valign="top" | 4x100m 29.8. | width="2%" bgcolor="#F7F6A8" | 1. | bgcolor="#F7F6A8" | Emma Rienas Lena Berntsson Julia Skugge Carolina Klüft | width="7%" bgcolor="#F7F6A8" | 45,15 | valign="top" rowspan="2"|Pisteet: 2–5 |- bgcolor="#DCE5E5" | width="2%" | 2. | Anna Heiniö Sari Keskitalo Seyi Omojuwa Jenna Jokela | width="7%" | 45,27 |- style="border-width:0px;" | colspan="5" | |- | rowspan="2" valign="top" | 4x400m 30.8. | width="2%" bgcolor="#F7F6A8" | 1. | bgcolor="#F7F6A8" | Jenniina Halkoaho Sanna Aaltonen Sari Keskitalo Karin Storbacka | width="7%" bgcolor="#F7F6A8" | 3.37,02 | valign="top" rowspan="2"|Pisteet: 5–2 |- bgcolor="#DCE5E5" | width="2%" | 2. | Pernilla Tornemark Josefin Magnusson Ulrika Johansson Helene Nordquist | width="7%" | 3.37,48 |- style="border-width:0px;" | colspan="5" | === Kävelymaaottelu=== Kävelymaaottelu on oma erillinen ottelunsa. Loppupisteet 24–20 == Lähteet == * http://www.suomiruotsimaaottelu.fi/ * http://live.time4results.com/yu/2008/suomiruotsi/ * http://www.kolumbus.fi/walk/jutut/2008/suomi_voitti_ruotsin_kavelymaaot.htm Luokka:Suomi–Ruotsi-maaottelu Luokka:Vuoden 2008 yleisurheilu Luokka:Helsingin urheilutapahtumat
Šemuršan piiri

thumb|200px|Šemuršan piiri Tšuvassian kartalla. Šemuršan piiri (, tšuvassiksi Шăмăршă районӗ, Šămăršă raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 799 neliökilometriä ja asukkaita on 15 000 henkeä (vuonna 2009). Piiri sijaitsee Tšuvassian eteläosassa. Pohjoisessa se rajoittuu Batyrevon piiriin, kaakossa ja etelässä Tatarstaniin ja Uljanovskin alueeseen sekä lännessä Alatyrin piiriin. Hallinnollinen keskus on Šemuršan kylä. Piiriin kuuluu 9 maalaiskuntaa. Seutu kuuluu Tšuvassian tasankoon. Huomattavimmat joet ovat Suran sivujoki Bezdna sekä Svijagaan laskeva Karla. Piiri sijaitsee aro- ja metsäarovyöhykkeen rajalla. Pinta-alasta 61 % on metsää ja 33 % maatalousmaata. Tärkein liikenneväylä on Tšeboksaryn ja Uljanovskin välinen A151-maantie. Piirikeskuksesta on tasavallan pääkaupunkiin matkaa 160 kilometriä. Väestöstä 78,9 % on tšuvasseja, 11,1 % tataareja, 6,9 % venäläisiä ja 2,8 % mordvalaisia. Tärkein elinkeino on maatalous, joka on erikoistunut maidon ja lihan tuotantoon sekä viljan, sokerijuurikkaan ja perunan viljelyyn. Seudulla on myös pienimuotoista elintarvike- ja puunjalostusteollisuutta. Piirilehtenä ilmestyy tšuvassin- ja venäjänkielinen Šămăršă hyparĕ. ==Aiheesta muualla== * Šemuršan piiri Tšuvassian tasavallan sivustolla Luokka:Tšuvassian piirit
Smaragdinaukuja

Smaragdinaukuja (Ailuroedus crassirostris) on Australiassa elävä lavastajien heimoon kuuluva varpuslintu. == Lajin löytäminen ja nimeäminen == Smaragdinaukuja on ensimmäisiä Australiasta löydettyjä lavastajia. Ensimmäisen yksilön tarkkaa löytöpaikkaa ei tunneta, mutta se on kerätty Uuden Etelä- Walesin alueelta. Smaragdinaukujan nimesi Gustaf von Paykull vuonna 1815. Hän sijoitti lajin lepinkäisten heimoon sen tukevan nokan perusteella ja antoi lajille tieteelliseksi nimeksi Lanius crassirostris. Vuonna 1820 Heinrich Kuhl siirsi smaragdinaukujan lavastajien heimoon ja muutti tieteelliseksi nimeksi Ptilinorhychus crassirostris. Lajin nykyisen tieteellisen nimen Ailuroedus crassirostris antoi Jean Cabanis vuonna 1851. Lajinimi crassirostris tulee sanoista crassus ’paksu’ ja rostris ’nokka’, viitaten lajin tukevaan nokkaan. == Ulkonäkö ja ääni == Kooltaan smaragdinaukuja on noin 24-33 cm. Väritykseltään se on pääosin vihreä. Sen naama on hieman muuta ruumista harmahtavampi. Rinta on kellertävän vihreä. Siipisulkien ja vatsan höyhenten kärjet ovat valkoiset ja tekevät niistä täplikkäät. Naaras muistuttaa ulkonäöltään koirasta. Nuori lintu on väritykseltään aikuista smaragdinaukujaa vaaleampi. Smaragdinaukujakoiraan laulu on helposti tunnistettavaa ja muistuttaa kissan naukumista. Koiras on äänessä lisääntymiskauden alussa koko päivän, mutta erityisesti aamuisin ja iltahämärissä. Uudessa Etelä-Walesissa elävät koiraat ovat monipuolisempia naukumisessaan kuin etelämpänä elävät lajitoverinsa. Naaraiden laulu on sarja surisevia ääniä, jotka päättyvät ´tsit´-tirskahdukseen. == Levinneisyys ja elinympäristö == Smaragdinaukujan levinneisyys on keskittynyt Australian itäosiin Uuden Etelä-Walesin ja Queenslandin osavaltioihin. Sen elinympäristöä ovat trooppiset sademetsät ja niiden reunamat, harvoin kaukana vedestä. Smaragdinaukuja ei ole kuitenkaan harvinainen kuivemmissa eukalyptusmetsissäkään. Toisinaan sitä tavataan myös puutarhoissa. == Lisääntyminen == Toisin kuin useat muut lavastajien heimoon kuuluvat linnut smaragdinaukujakoiraat eivät rakenna koristeellista huvimajankaltaista rakennelmaa houkutellakseen naaraita. Smaragdinaukuja on niin ikään monista muista heimonsa lajeista poiketen yksiavioinen. Lisääntymisaika kestää syyskuusta tammikuulle. Naaras rakentaa kuppimaisen pesän puuhun oksanpätkistä, lehdistä ja juurista. Naaras munii kahdesta kolmeen ruskehtavaa munaa, joita vain se hautoo. Hautominen kestää noin kolme viikkoa. Koiras auttaa poikasten ruokkimisessa. == Ravinto == Smaragdinaukuja on kaikkiruokainen, mutta syö pääosin kasviravintoa. Pääosan ravinnosta muodostavat hedelmät, mutta se syö myös kukkia, lehtiä ja siemeniä. Lisäksi se ruokailee pienillä matelijoilla ja saattaa tappaa poikasilleen ravinnoksi muiden lintujen poikasia. Smaragdinaukujat ruokailevat usein yhdessä satiinilavastajien kanssa. == Lähteet == Luokka:59.3 Linnut Luokka:Lavastajat (linnut)
Heinkel He 176

Heinkel He 176 oli saksalaisen Ernst Heinkelin lentokonetehtaassaan toteuttama maailman ensimmäinen nestemäisellä polttoaineella toimivalla raketilla moottoroitu lentokone. Koneen prototyyppi lensi ensilentonsa 20. heinäkuuta 1939. Projekti oli Heinkelin yksityisesti rahoittama, eikä malli koskaan päässyt sarjatuotantoon. == Lähteet == He 176
Šumerljan piiri

thumb|200px|Šumerljan piiri Tšuvassian kartalla. Šumerljan piiri (, tšuvassiksi Çĕмĕрле районӗ, Çĕmĕrle raionĕ) on paikallinen itsehallintoalue Tšuvassian tasavallassa Venäjällä. Vuonna 1935 perustetun piirin pinta-ala on 1 048 neliökilometriä ja asukkaita on 12 500 henkeä (vuonna 2007). Piiri sijaitsee Tšuvassian länsiosassa. Pohjoisessa se rajoittuu Krasnyje Tšetain ja Alikovon piireihin, idässä Vurnaryn piiriin, etelässä Ibresin ja Poretskojen piireihin sekä lännessä Nižni Novgorodin alueeseen. Hallinnollinen keskus on Šumerljan kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Šumerljan piiriin kuuluu 11 maalaiskuntaa. Seutu kuuluu Tšuvassian tasankoon. Suurimmat joet ovat Sura ja Bolšoi Tsivil. Pinta-alasta 59 % on metsää. Piirin kautta kulkee Moskovan ja Kazanin välinen rautatie. Šumerljasta on maantieyhteys tasavallan pääkaupunkiin Tšeboksaryyn, jonne on matkaa 110 kilometriä. Väestöstä 80 % on tšuvasseja ja 18 % venäläisiä. Seudulla on puunjalostus-, metalli- ja elintarviketeollisuutta, joka on keskittynyt Šumerljan kaupunkiin. Maatalous on erikoistunut maidon ja lihan tuotantoon sekä viljan, perunan ja humalan viljelyyn. Piirilehtenä ilmestyy tšuvassin- ja venäjänkielinen Malalla – Vperjod. ==Aiheesta muualla== * Šumerljan piiri Tšuvassian tasavallan sivustolla Luokka:Tšuvassian piirit
Alstahaug

Alstahaug on Norjan kunta Nordlandin läänissä. Kunnan hallintokeskus on Sandnessjøen, jolla on myös kaupunkistatus. Kunta koostuu Alstenin saaresta ja sitä ympäröivästä noin 920 saaresta. Sen rajanaapureita ovat Dønna, Herøy, Leirfjord, Vefsn, Vevelstad ja Vega. Vuoden 2024 alussa kunnassa oli 7 421 asukasta. Tunturiketju Seitsemän sisarusta () sijaitsee Alstahaugissa, ja vuorijono on kuvattu myös kunnan vaakunassa. Toinen nähtävyys on Petter Dassin museo, joka kertoo paikkakunnalla 1600-luvulla kirkkoherrana toimineesta pappi ja runoilija Petter Dassista. == Media == Paikallislehti Helgelands Blad ilmestyy kahdesti viikossa. == Muuta == Marraskuussa 1944 Alstahaugissa tapahtui yli 2 500 henkeä vaatinut sotavankilaiva M/S Rigelin pommitus. == Kuvia == Alstahaug kirke.jpg|Alstahaugin kirkko Berge Sieben Schwestern Norwegen.jpg|Seitsemän sisarusta -vuorijono Befolkningsutvikling kommune 1820.svg|Väkiluku vuosina 1951–2010 == Lähteet == ==Aiheesta muualla== *
Saint Lucian vaakuna

Saint Lucian vaakuna on Saint Lucian kansallistunnus lipun, moton ja kansallislaulun ohella. Se hyväksyttiin maan vaakunaksi 8. tammikuuta 1979. Sen on suunnitellut Sydney Bagshaw. Siinä on sinisellä pohjalla vasemmassa yläkulmassa ja oikeassa alakulmassa ruusu ja oikeassa yläkulmassa ja vasemmassa alakulmassa vaakunalilja. Nämä symboloivat maan kahta siirtomaavaltaa Ranskaa ja Britanniaa. Jakkara vaakunan keskellä viittaa Afrikkaan. Soihtu vaakunan yläpuolella symboloi valoa. Vaakunaa pitää kaksi saintlucianamatsoni-lintua. Vaakunan alla lukee keltaisessa nauhassa maan motto "The Land. The People. The Light", Maa, kansa, valo. Luokka:Saint Lucia Luokka:Valtioiden vaakunat
Pääsarja (urheilu)

Pääsarja on kilpaurheilussa, lähinnä palloilussa, kussakin lajissa maan kansallisen sarjajärjestelmän ylin sarjataso. Korkeimman sarjatason kutsuminen pääsarjaksi on yleistynyt, kun eri liigat ja muut sarjat ovat ammattilaistumisen myötä ja muutenkin lähinnä kaupallisista syistä alkaneet antaa itselleen hyvinkin vaihtelevia erisnimiä, joista ei suoraan käy ilmi, minkä tasoisesta tai tyyppisestä sarjasta on kysymys. ==Joukkuepalloilu== Suomessa joukkuepalloilujen pääsarjoja ovat esimerkiksi SM-liiga jääkiekossa, Mestaruusliiga lentopallossa, Veikkausliiga jalkapallossa, Korisliiga koripallossa ja Salibandyliiga salibandyssa. Aiemmin pääsarjaa yleisesti tarkoittanut nimitys Mestaruussarja viittaa nykyään monessa lajissa niin Suomessa kuin muuallakin maailmassa johonkin alempaan, usein toiseksi korkeimpaan sarjatasoon. Näitä ovat esimerkiksi Englannin jalkapallossa The Football League Championship ja Suomen jääkiekossa Mestis. ===Suomen pääsarjoja=== Laji Sarja Amerikkalainen jalkapallo Vaahteraliiga Baseball SM- sarja Jalkapallo Veikkausliiga Jääkiekko SM-liiga Jääpallo Bandyliiga Koripallo Korisliiga Kriketti Kriketin SM-sarja Käsipallo SM-liiga Lentopallo Mestaruusliiga Maahockey SM-sarja Pesäpallo Superpesis Rugby SM-sarja Salibandy Salibandyliiga Uppopallo SM-sarja Vesipallo SM-sarja ==Mailapelit== Mailapeleissä kuten tenniksessä ja squashissa pääsarja on turnausmuotoisissa tapahtumissa kunkin luokan varsinaisen ottelukaavion mukainen osa, kisan loppuvaihe. Turnauksessa käytettävästä järjestelmästä riippuen kilpailija voi päästä pääsarjaan suoraan aikaisemman menestyksensä perusteella, selviämällä voitokkaasti karsinnoista, järjestäjien myöntämällä niin sanotulla villillä kortilla tai kutsukisoissa kutsun perusteella. Luokka:Palloilusarjat Luokka:Pallopelit Luokka:Urheilutermit
KK Vršac

KK Vršac () on serbialainen koripalloseura. Joukkuetta sponsori vuosina 1992–2012 Hemofarm Group, ja joukkue tunnettiin tuona ajanjaksona nimellä KK Hemofarm. Seura nousi vuonna 1998 Naša Sinalko Ligaan. Joukkue sijoittui ULEB Eurocupissa 2008-2009 neljän parhaan joukkoon hävittyään final fourissa BC Lietuvos Rytasille. == Aiheesta muualla == * Joukkueen kotisivut * Joukkue ULEB Eurocupin sivuilla Luokka:Serbialaiset koripalloseurat Luokka:Vuonna 1946 perustetut urheiluseurat
Veteraanin iltahuuto

Veteraanin iltahuuto on musiikinopettaja, kamarineuvos Kalervo Hämäläisen 1980-luvun loppupuolella säveltämä ja sanoittama laulu, josta on tullut yksi Suomen tunnetuimmista veteraanilauluista. Laulu äänitettiin ensimmäisen kerran syksyllä 1988 Suomen sotaveteraaniliiton kustantamanaÄänite Suomen sotaveteraaniliitto iv 93. Cd-äänite. Suomen äänitearkisto.. Solistina lauloi Jorma Hynninen, jota avusti kadettikuoro (KadK74 / KadK75) ja Helsingin Varuskuntasoittokunta. Kasetin B-puolella on Ella Erosen lausuman Maamme-runon tallenne. Kasetti saavutti kultalevyyn oikeuttavan levityksen viikossa. Ensiesitys samalla kokoonpanolla oli Finlandiatalolla järjestetyssä veteraanijuhlassa samana syksynä. Kasetti saavutti platinalevyyn oikeuttavan levityksen 1993. Myöhemmin Veteraanin iltahuudon ovat levyttäneet muun muassa Korsuorkesteri ja Kaartin soittokuntaHaku nimikkeellä Veteraanin iltahuuto . Suomen äänitearkisto.. Itsenäisyyspäivänä 2015 sotaveteraanit esittivät laulun presidenttiparille ja yli 2 miljoonalle tv-katsojalle Linnan juhlissa 95-vuotiaan sotaveteraani Armas Ilvon johdolla. Esitys nousi yhdeksi vuoden 2015 mediailmiöistä, ja Yleisradion tallennetta katsottiin sittemmin esimerkiksi Facebookissa yli 850 000 kertaa. Jorma Hynninen esitti Veteraanin iltahuudon presidentti Mauno Koiviston siunaustilaisuudessa Helsingin tuomiokirkossa 25. toukokuuta 2017 Kaartin soittokunnan ja poikakuoro Cantores Minoresin kanssa. == Lähteet == Luokka:Vuoden 1988 kappaleet Luokka:Sota- aiheiset kappaleet Luokka:Suomalaiset musiikkikappaleet Luokka:Suomalaiset isänmaalliset laulut
Jaakko Björkbacka

Jaakko Björkbacka (s. 6. marraskuuta 1992 Karstula) on suomalainen kivääriampuja. Hän edustaa Lehtimäen ampujia (LehA) ja häntä valmentavat Hanna Etula, Juha Hirvi ja Pasi Wedman. Björkbacka kuuluu Suomen olympiaryhmään. Saavutuksia: *2011 EM 1. Belgrad *2012 EM 2. Bologna *2012 PM 1. Oslo *2012 PM 2. Oslo Lisäksi hän on saavuttanut useita Suomen mestaruuksia ja Suomen ennätyksiä. == Lähteet == *Esittely Suomen Ampumaurheiluliiton sivustolla . Viitattu 27.6.2015. Luokka:Suomalaiset ampujat Luokka:Vuonna 1992 syntyneet Luokka:Elävät henkilöt
Jaltšikin piiri

thumb|200px|Jaltšikin piiri Tšuvassian kartalla. Jaltšikin piiri (, tšuvassiksi Елчĕк районӗ, Jelčĕk raionĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 567 neliökilometriä ja asukkaita on 22 900 henkeä (vuonna 2007). Piiri sijaitsee Tšuvassian kaakkoisosassa. Pohjoisessa, idässä ja etelässä se rajoittuu Tatarstaniin, lännessä Komsomolskojen ja lounaassa Batyrevon piireihin. Hallinnollinen keskus on Jaltšikin kylä. Piiriin kuuluu 9 maalaiskuntaa. Seutu kuuluu Tšuvassian tasankoon. Huomattavin joki on Svijagan sivujoki Bula. Pinta-alasta 88 % on maatalousmaata ja 4 % metsää. Jaltšikista on maantieyhteys Kanašiin ja Buinskiin. Tasavallan pääkaupunkiin on piirikeskuksesta matkaa 155 kilometriä. Väestöstä 97 % on tšuvasseja. Tärkein elinkeino on maatalous, joka on erikoistunut viljan, perunan, vihannesten ja humalan viljelyyn sekä lihan ja maidon tuotantoon. Teollisuus perustuu maataloustuotteiden jalostukseen. Piirilehtenä ilmestyy tšuvassin- ja venäjänkielinen Jelčĕk jen. ==Aiheesta muualla== * Jaltšikin piiri Tšuvassian tasavallan sivustolla Luokka:Tšuvassian piirit
Dominican vaakuna

Dominican vaakuna on Karibianmerellä sijaitsevan Dominican saarivaltion virallinen tunnus lipun, kansallislaulun ja moton ohella. Se hyväksyttiin maan vaakunaksi 21. heinäkuuta 1961. Vaakunakilpi on jaettu neljään osaan. Ylhäällä vasemmalla olevaan kenttään on kuvattu kookospalmu keltaisella pohjalla ja sen viereen ylhäällä oikealla olevaan kenttään paikallinen Leptodactylus fallax -sammakko sinisellä pohjalla. Alhaalla vasemmalla olevaan kenttään on kuvattu purjelaiva sinisellä pohjalla ja alhaalla oikealla olevaan kenttään banaanipuu keltaisella pohjalla. Vaakunan yllä on leijona ja vaakunan kilpeä pitää kaksi keisariamatsonipapukaijaa. Vaakunan alla on keltaiseen nauhaan kirjoitettuna maan motto ”Apres Bondie C’est La Ter” (). Luokka:Dominica Luokka:Valtioiden vaakunat
4330 Vivaldi

4330 Vivaldi on päävyöhykkeen asteroidi. Sen kiertoaika on 3,36 vuotta. Sen löysi saksalainen Freimut Börngen Tautenburgissa 19. lokakuuta 1982. 4330 Vivaldi, jonka alkuperäinen tilapäinen nimi oli 1982 UJ3, sai nykyisen nimensä italialaiselta säveltäjä Antonio Vivaldilta (1678–1741). Börngen on nimennyt useita löytämiään asteroideja tunnettujen säveltäjien mukaan. == Lähteet == * JPL Small-Body Database Browser: 4330 Vivaldi (1982 UJ3) * Numbered minor planets === Viitteet === Luokka:Päävyöhykkeen asteroidit
Mehdi Ballouchy

Mehdi Ballouchy (, s. 6. huhtikuuta 1983 Casablanca) on marokkolainen jalkapalloilija. Keskikentällä pelaava Ballouchy edustaa yhdysvaltalaista New York Red Bullsia. ==Ura== Ballouchy aloitti jalkapalloilun kotimaassaan Marokossa 13-vuotiaana. Hän pelasi Raja Casablancan junioreissa aina 16-vuotiaaksi asti, minkä jälkeen hän muutti Yhdysvaltoihin opiskelemaan. Muutama vuosi myöhemmin Ballouchy liittyi Creighton Bluejaysin nuorten joukkueeseen vuodeksi opiskeltuaan samaan aikaan Creightonin yliopistossa. Vuonna 2004 Ballouchy palasi vuoden tauon jälkeen pelikentille Santa Claran yliopistojoukkueeseen Santa Clara Broncosiin. Hän pelasi vielä Colorado Rapidsin alle 23-vuotiaiden joukkueessa ennen ammattilaiseksi siirtymistä vuonna 2006. Real Salt Lake varasi Ballouchyn vuoden 2006 MLS SuperDraftissa toisena. Hän vietti joukkueessa kaksi kautta, kunnes siirtyi Colorado Rapidsiin heinäkuussa 2007 joukkueen antaessa vaihtokaupassa Kyle Beckermanin. ==Aiheesta muualla== *Mehdi Ballouchyn profiili Santa Clara Broncosin sivustolla Luokka:Marokkolaiset jalkapalloilijat Luokka:Vuonna 1983 syntyneet Luokka:Elävät henkilöt
Hannu Saintula

Hannu Saintula (s. 4. elokuuta 1957 Espoo) on suomalainen jääkiekkovalmentaja. Hän oli Suomen naisten jääkiekkomaajoukkueen päävalmentaja vuosina 1999–2000 ja 2003–2009. Vuosina 2000–2003 hän toimi naisten maajoukkueen apuvalmentajana. Saintula on toiminut myös Kiekko-Espoon valmennusryhmässä, Espoon Bluesin valmennuspäällikkönä ja alle 22-vuotiaiden naisten maajoukkueen päävalmentajana. Kiekko-Espoossa hän toimi tilapäisesti miesten joukkueen ykkösvalmentajana kaudella 1997–1998 Håkan Nygrenin sairauslomalla, ja hän valmensi Espoon Bluesia loppukauden 1998–1999 Pekka Rautakallion jätettyä valmennustehtävät. Saintula on valmentanut myös Espoon Bluesin junioreita. Kesäkuussa 2009 Saintula aloitti Kiinan naisten jääkiekkomaajoukkueen päävalmentajana. Tehtävän oli alun perin tarkoitus päättyä heti Vancouverin vuoden 2010 olympialaisten jälkeen, mutta sopimusta jatkettiin vuodella. Hän jätti Kiinan maajoukkueen keväällä 2011 siirryttyään Blues Matinkylä ry:n toiminnanjohtajaksi. ==Lähteet== Luokka:Suomalaiset jääkiekkovalmentajat Luokka:Vuonna 1957 syntyneet Luokka:Elävät henkilöt
Loistohippiäinen

Loistohippiäinen (Leptopoecile sophiae) on pyrstötiaisten heimoon kuuluva varpuslintu. == Koko ja ulkonäkö == Loistohippiäinen on noin 11 cm pitkä ja sen höyhenpuku on pääosin sinertävän harmaa, alapuolelta sinisempi. Päälaki on punaruskea ja leveä silmäkulmajuova on valkoinen. Pyrstö on melko pitkä. Sukupuolet ovat erivärisiä. == Esiintyminen == Loistohippiäinen elää Keski- Aasiassa Pakistanista Kiinan Sichuanin maakuntaan. Sen elinympäristön ala on 1–10 miljoonaa neliökilometriä. == Elinympäristö == Lajin elinympäristöä ovat vuoristojen kataja- ja alppiruusupensaikot 2,5–5 kilometrin korkeudella puurajan yläpuolella. Talveksi loistohippiäiset laskeutuvat vuorten alarinteille. == Lisääntyminen == Loistohippiäisen soikea, lehdistä rakennetussa pesässä kulkuaukko on pesän katossa. Pesä on kiinnitetty alppiruusuihin keskimäärin 0,9 metrin korkeudelle. Laji on varhaisin pesijä Tiibetin ylängöillä yli neljän kilometrin korkeudella, sillä sen muninta alkaa jo huhtikuun alussa ja pesintää kestää heinäkuun lopulle. Naaras munii 4–6 munaa, keskimäärin 4,7. Haudonta kestää keskimäärin 20 päivää ja poikaset lähtevät pesästä 14–21 päivän ikäisinä (keskiarvo 17,5 päivää). Laji on enimmäkseen yksiavioinen ja molemmat emot huolehtivat jälkeläisten hyvinvoinnista.Breeding Biology of the White-Browed Tit-Warbler (Leptopoecile sophiae) in Alpine Shrubs, Southern Tibet (The Condor 111. 182–188. 2009.) == Ravinto == Loistohippiäinen syö hyönteisiä ja muita pieniä selkärangattomia. == Lähteet == * Perrins, Christopher M. (päätoim.) 1992: Otavan lintutieto - Maailman linnut. Otava. Italia. ISBN 951-1-12001-8 * Oriental Bird Club (kuva) === Viitteet === Luokka:Pyrstötiaiset
Kuu-aurinkokalenteri

Kuu-aurinkokalenteri (lunisolaarinen kalenteri) on kalenteri, joka perustuu sekä Auringon että Kuun liikkeisiin. Tällaisessa kalenterissa kuukausi on sidottu kuun vaiheisiin ja vaihtuu aina uuden kuun aikoihin. Täten kalenterikuukauden pituus on vaihdellen 29 tai 30 päivää. Kuu- aurinkokalenterin vuodessa on yleensä 12 tällaista kuukautta ja näin ollen 354 tai 355 päivää. Tämä on kuitenkin selvästi lyhempi kuin trooppinen vuosi, ja tämän vuoksi aika ajoin vuoteen lisätään 13. kuukausi (karkauskuukausi), jotta kalenterikuukaudet pysyisivät jatkuvasti ainakin suunnilleen samana vuodenaikoina. Kuu-aurinkokalenterit ovat vanhalla ajalla olleet käytössä monissa kulttuureissa eri puolilla maailmaa. Sellaisia olivat muun muassa babylonialainen kalenteri ja antiikin kreikkalainen kalenteri. Myös roomalainen kalenteri oli alun perin eräänlainen kuu-aurinkokalenteri, joka myöhemmin kuitenkin joutui pahasti epäjärjestykseen, kunnes Julius Caesar vuonna 45 eaa. otti käyttöön ainoastaan Auringon liikkeisiin perustuvan juliaanisen kalenterin.Otavan iso Fokus, 1. osa (A-El), art. Ajanlasku, Otava 1973, ISBN 951-1-00273-2Oja, s. 29. Nykyisinkin juutalainen kalenteri on kuu- aurinkokalenteri,Oja, s. 54-56. samoin Kiinassa vielä joissakin yhteyksissä käytössä oleva vanha kiinalainen ajanlasku.Oja, s. 26. Sitä vastoin islamilainen kalenteri on puhdas kuukalenteri, jossa karkauskuukautta ei ole vaan kalenterikuukaudet kiertävät noin 33 vuodessa kaikkien vuodenaikojen ympäri.Oja, s. 57-59. Varhaisimpina aikoina ei ollut vahvistettua sääntöä siitä, milloin kalenteriin lisättiin kolmastoista kuukausi, vaan siitä päätettiin joka kerta erikseen. Kuitenkin jo varhain havaittiin, että 19 (trooppista) vuotta oli melko tarkoin yhtä pitkä kuin 235 kuunvaiheisiin perustuvaa (synodista) kuukautta. Tätä 19 vuoden jaksoa sanotaan Metonin jaksoksi.Hannu Karttunen, Heikki Oja, Pekka Kröger, Markku Poutanen: Tähtitieteen perusteet, s. 582, Ursan julkaisuja nro 21, Valtion painatuskeskus 1984, ISBN 951-859-367-1 Tämän vuoksi myöhemmissä kuu- aurinkokalentereissa karkauskuukaudet on lisätty säännönmukaisesti aina seitsemän kertaa kunkin 19-vuotisen jakson aikana. Esimerkiksi juutalaisessa ajanlaskussa se lisätään tämän jakson 3., 6., 8., 11., 14., 17., ja 19. vuotena.Oja, s. 54. == Lähteet == Luokka:Kalenterit Luokka:Aurinko Luokka:Kuu
Sandnessjøen

Sandnessjøen on Norjan kaupunki ja Alstahaugin kunnan hallintokeskus Nordlandin läänissä Alstenin saaren luoteisosassa. Kaupunki on kuuluisan vuorijonon Seitsemän sisarusta juurella. == Historia == Sandnessjøen-nimi juontaa juurensa Sandnes-nimiseen kartanoon ja sen rantautumispaikkaan mereltä (). Sandnesin kartano oli viikinkiajalla päälliköiden asuinpaikkoja. Se on ollut tunnettu kauppapaikka jo vuonna 1669 ja paikka sai kestikievarietuoikeudet 1772. Hurtigruten alkoi pysähtyä Sandnessjøenissä 1891, mikä nopeutti huomattavasti kehitystä. Sandnessjøen oli aikaisemmin oma kuntansa, joka erkani Alstahaugista 1899 nimellä Stamnes. Stamnesin kunta käsitti alun perin Alstenin saaren pohjoisosan ja Leirfjordenin pohjoisosan ympäröivät maa-alueet mantereella. Leirfjord, joka käsitti kunnan mantereella olevat alueet ja Alstenin koillisosan erosi vuonna 1915 omaksi kunnakseen. Jäljelle jäänyt osa ja taajama muuttivat nimensä Sandnessjøeniksi 1948. Sandnessjøenin kunta liittyi yhdessä Tjøttan kunnan kanssa takaisin Alstahaugiin 1965. Sandnessjøenin taajama sai kaupunkistatuksen vuonna 1999. == Elinkeinoelämä == Sandnessjøen on merenpuoleisen Helgelandin liikenteen solmukohta ja palvelukeskus. Hurtigruten pysähtyy päivittäin ja kaupungista on bussi-, lautta- ja paikallisveneyhteyksiä ympäristöön. Taajamassa on sairaala, työvoimatoimisto, lukio, Helgelandin telehallinnon keskus ja yrityspuisto. Konepajatoiminta, laivanrakennus, kalastusteollisuus ja meijeri ovat tärkeitä elinkeinoalueita. == Media == Sandnessjøenissä ilmestyy kahdesti viikossa paikallislehti Helgelands Blad. == Lähteet == == Aiheesta muualla == Luokka:Norjan kaupungit Luokka:Alstahaug Luokka:Norjan taajamat
Naukujat

Naukujat (Ailuroedus) on lavastajien heimoon kuuluva varpuslintusuku. Naukujien sukuun kuuluu BirdLifen mukaan kaksi lajia. Toisissa lähteissä sukuun on esitetty erilaisia lajimääriä. * Papuannaukuja (Ailuroedus buccoides) * Smaragdinaukuja (Ailuroedus crassirostris) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ailuroedus Luokka:Lavastajat (linnut)
Jantikovon piiri

thumb|200px|Jantikovon piiri Tšuvassian kartalla. Jantikovon piiri (, tšuvassiksi Тăвай районӗ, Tăvai raionĕ) on paikallinen itsehallintoalue Tšuvassian tasavallassa Venäjällä. Vuonna 1935 perustetun piirin pinta-ala on 524 neliökilometriä ja asukkaita on 17 900 henkeä (vuonna 2007). Piiri sijaitsee Tšuvassian itäosassa. Pohjoisessa se rajoittuu Urmaryn piiriin, idässä ja etelässä Tatarstaniin sekä lännessä Kanašin piiriin. Hallinnollinen keskus on Jantikovon kylä. Piiriin kuuluu 10 maalaiskuntaa. Seutu kuuluu Tšuvassian tasankoon. Huomattavimat joet on Tatarstanin vastaisella rajalla virtaava Kubnja ja sen sivujoet Al, Uta ja Ineš. Pinta-alasta 23 % on metsää. Jantikovosta on maantieyhteys Kanašiin ja Urmaryyn. Tasavallan pääkaupunkiin on piirikeskuksesta matkaa 104 kilometriä. Väestöstä 90 % on tšuvasseja. Tärkein elinkeino on maatalous, joka on erikoistunut maidon ja lihan tuotantoon sekä viljan, perunan, vihannesten ja humalan viljelyyn. Teollisuus on vähäistä. Jantikovossa on meijeri, leipomo, tiilitehdas, ompelimoita ym. Piirin alueella toimii kolme kansanteatteria, kaksi kuoroa ja kaksi kotiseutumuseota. Paikallislehtenä ilmestyy tšuvassinkielinen Jal ĕçčenĕ. ==Aiheesta muualla== * Jantikovon piiri Tšuvassian tasavallan sivustolla Luokka:Tšuvassian piirit
Spinaaliganglio

Spinaaliganglio eli takajuuren hermosolmu on jokaisen ääreishermoston selkäydinhermon takajuuressa sijaitseva, varsinaista hermoa paksumpi kohta. Spinaaliganglio koostuu takajuuren tuntohermosyiden soomaosista eli solukeskuksista. Neuronien aksonit taasen muodostavat selkäydinhermojen takajuuret. Spinaaligangliot kehittyvät alkiovaiheen hermostopienan soluista. ==Lähteet== * Luokka:Ääreishermosto
Kekolavastajat

Kekolavastajat (Amblyornis) on lavastajien heimoon kuuluva varpuslintusuku. Kekolavastajien sukuun kuuluu BirdLifen mukaan neljä lajia. == Kekolavastajiin kuuluvia lajeja == * Foyanlavastaja (Amblyornis flavifrons) * Kekolavastaja (Amblyornis macgregoriae) * Majalavastaja (Amblyornis inornata) * Pikkulavastaja (Amblyornis subalaris) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Amblyornis (englanniksi) Luokka:Lavastajat (linnut)
Barbadoksen vaakuna

Barbadoksen vaakuna on Barbadoksen symboli lipun ja hymnin ohella. Se hyväksyttiin maan vaakunaksi vuonna 1966. Vaakunan kilpi on keltainen. Siihen on kuvattu viikunapuu ja kaksi maan kansalliskukkaa, Pride of Barbados -kukka (. Vaakunan yllä kypärässä on käsi, joka pitää kahta sokeriruokoa Pyhän Andreaksen ristin muodossa (symboloi maan sokeriteollisuutta ja itsenäisyyspäivää 30. marraskuuta, koska se on samalla Pyhän Andreaksen päivä). Vaakunaa kannattelee delfiini ja pelikaani ja sen alla valkoisessa nauhassa lukee maan motto "Pride and Industry" (Ylpeys ja Toimeliaisuus). Luokka:Barbados Luokka:Valtioiden vaakunat
Leirfjord

Leirfjord on Norjan kunta Helgelandissa Nordlandin läänissä. Sen rajanaapureita ovat idässä Hemnes, idässä ja etelässä Vefsn ja etelässä Alstahaug. Rannikolta merelle päin naapurina on Dønnan kunta ja Ranfjordenin pohjoispuolella Nesnan ja Ranan kunnat. Hallinnollinen keskus on Leland. Vuoden 2023 alussa kunnassa oli 2 270 asukasta. ==Kuvia== Helgelandsbrua-2006-07-02.JPG|Helgelandin silta yhdistää Leirfjordenin Alstahaugiin. Leirfjord kirke.jpg|Leirfjordin kirkko == Lähteet == ==Aiheesta muualla== *
Huntulavastajat

Huntulavastajat (Sericulus) on lavastajien heimoon kuuluva varpuslintusuku. Huntulavastajien sukuun kuuluu BirdLifen mukaan 4 lajia: * Australianhuntulavastaja (Sericulus chrysocephalus) * Liekkihuntulavastaja (Sericulus bakeri) * Naamiohuntulavastaja (Sericulus aureus) * Tulihuntulavastaja (Sericulus ardens) ==Lähteet== == Aiheesta muualla == *ITIS: Sericulus (englanniksi) Luokka:Lavastajat (linnut)
Brønnøy

Brønnøy on Norjan kunta Helgelandissa Nordlandin läänissä. Sen rajanaapureita ovat pohjoisessa Vega ja Vevelstad, idässä Vefsn ja Grane sekä etelässä Bindal ja Sømna. Kunnan hallintokeskus on Brønnøysundin kaupunkitaajama. Toinen taajama kunnan alueella on Hommelstø Velfjordenissa. Brønnøyssä sijaitsee Brønnøysundin lentoasema ja Hurtigruten pysähtyy siellä päivittäin. Tie numero 76 vie E6-valtatielle. Kunnan läpi kulkee myös rannikkotie 17. ==Historia== Brønnøyn kunta perustettiin vuonna 1837. Sømnan kunta liitettiin Brønnøyhyn vuonna 1962, mutta se irtautui uudelleen omaksi kunnakseen 1977. Vuonna 1988 Brøynnøyssä tapahtui yksi Norjan historian pahimmista ilmailuonnettomuuksista, kun Widerøen lento 710 törmäsi vuoreen ollessaan laskeutumassa Brønnøysundin lentokentälle. ==Media== Brønnøyssä ilmestyy paikallislehti Brønnøysunds Avis. ==Vaakuna== Kunnan vaakunassa on kultaisella pohjalla musta tunnusmajakka. Se viittaa rannikkokunnalle tärkeään merenkulkuun. ==Tunnettuja henkilöitä== * Kyrre Grepp (1879–1922), työväenpuolueen poliitikko * Dag Skogheim (1928–2015), kirjailija ==Kuvia== Brønnøy rådhus.jpg|Brønnøyn kunnantalo Brønnøysundissa Brønnøy kirke-vinter.jpg|Brønnøyn kirkko == Lähteet == *
Whiplash (yhtye)

Whiplash on yhdysvaltalainen speed ja thrash metal -yhtye. Yhtye perustettiin vuonna 1984 New Yerseyssä. Yhtyeen alkuperäisessä kokoonpanossa oli kolme "Tonya", Tony Portaro, Tony Bono ja Tony Scaglione. Yhtyeen esikoisen Power and Painin julkaisuvuoden jälkeen vuonna 1986 Joe Cangelosi tuli Tony Scaglionen tilalle, kun tämä liittyi väliaikaisesti Slayeriin. Tämä kokoonpano julkaisi vuonna 1987 yhtyeen seuraavan albumin Ticket to Mayhem. Glenn Hansen palkattiin laulajaksi, jotta laula-kitaristi Portaro voisi keskittyä täysin kitaraan. Ennen ensimmäistä hajoamistaan yhtye julkaisi vielä albumin Insult to Injury. Yhtye kokoontui yhteen vuonna 1996 ja julkaisi monien miehistövaihdosten jälkeen kaksi albumia ennen kuin alkuperäinen kokoonpano julkaisi vuonna 1998 vielä yhden albumin. Sen jälkeen yhtye hajosi uudestaan. Yhtye palasi yhteen vuonna 2008, kun Joe Cangelosi tuli Scaglionen tilalle ja Richard Day alkuperäisen basistin Bonon tilalle, joka kuoli syöpään vuonna 2002. Yhtyeen seuraava albumi Unborn Again julkaistiin heinäkuussa 2009. ==Diskografia== *Power and Pain (1985) *Ticket to Mayhem (1987) *Insult to Injury (1990) *Cult of One (1996) *Sit Stand Kneel Prey (1997) *Thrashback (1998) *Messages in Blood (Kokoelma-albumi, 1999) *Unborn Again (2009) ==Aiheesta muualla== *Whiplashin Roadrunner Records-sivu Luokka:Yhdysvaltalaiset thrash metal -yhtyeet
Brønnøysund

Brønnøysund on Norjan kaupunki ja Brønnøyn kunnan hallinnollinen keskus Nordlandin läänissä. Se sijaitsee rannikkotien numero 17 varrella, mannermaan ja Torgetin saaren ympärillä. Kaupungissa on konepajateollisuutta, kalanjalostusteollisuutta ja teurastamo. Brønnøysund on vanha kauppapaikka ja liikenteen solmukohta eteläisessä Helgelandissa. Hurtigruten pysähtyy kaupungissa päivittäin. Brønnøysundin lentoasema on myös päivittäin yhteydessä Norjan lentoliikenteen solmukohtiin. Brønnøysund oli kaupunki () 1923-1964. Se sai nykyisen kaupunkistatuksensa vuonna 2000. == Lähteet == Luokka:Norjan kaupungit Luokka:Brønnøy Luokka:Norjan taajamat
Mahindra Electric

thumb|250px|REVA i. Mahindra Electric, aiemmin REVA Electric Car Company (RECC), on intialainen autovalmistaja, joka valmistaa ja suunnittelee sähköautoja Bangaloressa. Yhtiö on intialaisen Maini Groupin ja amerikkalaisen AEV LLC yhtiön yhteisomistuksessa. Yhtiö valmistaa tällä hetkellä kahta eri versiota REVA -sähköautosta. REVA i on varustettu lyijyakulla ja sen toimintasäde yhdellä latauksella on noin 80 kilometriä sekä huippunopeus 80 km/h. REVA L-ion on varustettu litiumioniakulla ja sen toimintasäde yhdellä latauksella on 120 kilometriä ja huippunopeus lyijyakkuista parempi. REVA Electric Car Companyn sähköauto on ollut myynnissä Intiassa vuodesta 2001 ja Isossa-Britanniassa vuodesta 2003 lähtien. Nykyisin autoa myydään myös Norjassa, Espanjassa, Kreikassa ja Kyproksella. Vuonna 2008 REVA oli maailman myydyin sähköauto. == Lähteet == == Aiheesta muualla == *Yhtiön verkkosivut Luokka:Autonvalmistajat
Ego (albumi)

Ego on saksalaisen industrial metal -yhtye OOMPH!:in seitsemäs studioalbumi. Ego on yhtyeen ensimmäinen suosittu albumi. == Kappalelista == # # # ("Haluatko olla vapaa?") # # # # ("Hengitys") # # # ("Liian syvällä") # # ("Pelasta minut") # # ("Kontrollin menetys") # # ("Uneksi") # # ==Singlet== * Supernova * Niemand ("Ei kukaan") (B-puolena) ==Videot== * Supernova * Swallow * Niemand ==B-puolet== * Niemand == Lähteet == Luokka:OOMPH!in albumit Luokka:Vuoden 2001 albumit
Divalicious

Divalicious on T. Campbellin ja Amy Mebbersonin luoma mangasarja. Sarjan päähenkilö on nuori Tina Young, jonka takkuista laulajanuraa sarja käsittelee. == Juoni == Tina Youngin pahimmat kilpailijat ovat Bit Fencer ja Joy Blue. Tinan tavoitteena on olla paras. Tinan uskollisena managerina toimii Shaquille. Tinan poikaystävä on ex-rikollinen ja rapartisti Chaddy G, jonka juron kuoren alla piilee vanhojen piirrettyjen ystävä. Luokka:Yhdysvaltalainen sarjakuva Luokka:Pseudomanga
Vanhanpojan ja vanhanpiian vero

Vanhanpojan ja -piian vero tarkoitti Suomessa kovennettua verorasitusta 24 vuotta täyttäneille naimattomille, lapsettomille kansalaisille. Vanhanpojan vero tuli voimaan 1935 lailla 392/1935 ja se poistui vuonna 1975 henkilöverotuksen kokonaisuudistuksen yhteydessä.Turun Sanomat, 18.1.2004, Aimo Annos: Milloin oli vanhanpojan vero?Kysy kirjastonhoitajalta, 24.5.2007, Mikäs sitten oli vanhanpiian vero ja milloin se tuli? Minkä ikäisen ihmisen piti maksaa vanhanpiian tai -pojan veroa ja mitä se oli suuruudeltaan?Helsingin kaupunginkirjasto, 15.10.2003, Milloin poistuivat vanhanpiian- ja vanhanpojan verot? == Lähteet == == Aiheesta muualla == * Luokka:Historialliset verot
Wahrheit oder Pflicht

__NOTOC__ Wahrheit oder Pflicht () on saksalaisen industrial metal -yhtye OOMPH!:in kahdeksas studioalbumi, joka julkaistiin 8. helmikuuta 2004. Kappaleista ”Augen Auf!”, ”Brennende Liebe” ja ”Sex hat keine Macht” kuvattiin musiikkivideot. == Kappaleet == === Standardipainos === # ("Silmät auki!"*) # ("Tuhat uutta valhetta") # ("Kun itket") # ("Seksillä ei ole voimaa") # ("Sinun tiesi") # ("Leikit Jumalaa") # ("Tulesi") # ("Sähkö") # ("Ei mikään (ole kylmempää kuin rakkautesi)") # ("Tällä kertaa näet") # ("Syvällä sinussa") # ("Valossa") # {{kappale|I'm Going Down (Piilotettu raita kappaleen "Im Licht" lopussa) ===Rajoitetun painoksen kappaleet=== # Augen Auf! ("Silmät auki!"*) # Tausend neue Lügen ("Tuhat uutta valhetta") # Wenn du weinst ("Kun itket") # Sex hat keine Macht ("Seksillä ei ole voimaa") # Burn Your Eyes # Dein Weg ("Sinun tiesi") # Du spielst Gott ("Leikit Jumalaa") # Dein Feuer ("Tulesi") # Answer Me # Der Strom ("Sähkö") # Nichts (ist kälter als deine Liebe) ("Ei mikään (ole kylmempää kuin rakkautesi)") # Diesmal wirst du sehen ("Tällä kertaa näet") # Tief in dir ("Syvällä sinussa") # Im Licht ("Valossa") # I'm Going Down (Piilotettu raita kappaleen "Im Licht" lopussa) ===Uuden painoksen kappaleet=== # Augen Auf! ("Silmät auki!"*) # Tausend neue Lügen ("Tuhat uutta valhetta") # Wenn du weinst ("Kun itket") # Sex hat keine Macht ("Seksillä ei ole voimaa") # Brennende Liebe ("Palava rakkaus") # Dein Weg ("Sinun tiesi") # Du spielst Gott ("Leikit Jumalaa") # Dein Feuer ("Tulesi") # Eisbär ("Jääkarhu") # Der Strom ("Sähkö") # Nichts (ist kälter als deine Liebe) ("Ei mikään (ole kylmempää kuin rakkautesi)") # Diesmal wirst du sehen ("Tällä kertaa näet") # Tief in dir ("Syvällä sinussa") # Im Licht ("Valossa") # I'm Going Down (Piilotettu raita kappaleen "Im Licht" lopussa) == B-puolet == * The World Is Yours * Eiszeit ("Jääkausi") * Kill Me Again == Arvostelut == * Imperiumi: 6/10OOMPH! - Wahrheit Oder Pflicht Viitattu 22.12.2022. * Laut.de: Laut.de: Alben – Wahrheit oder Pflicht == Lähteet == Luokka:Vuoden 2004 albumit Luokka:OOMPH!in albumit
GlaubeLiebeTod

__NOTOC__ GlaubeLiebeTod () OOMPH!:n yhdeksäs studioalbumi, joka julkaistiin 24. maaliskuuta 2006. Kappaleista ”Gott ist ein Popstar”, ”Das letzte Streicholz”, ”Die Schlinge” ja ”Träumst Du?” kuvattiin musiikkivideot. == Kappaleet == # ("Jumala on poptähti!") # ("Viimeinen tulitikku") # ("Uneksitko?") # ("Hirttosilmukka") # ("Haluat sitä myös") # # ("Aarteeni") # ("Älä käänny ympäri") # ("Maata näkyvissä") # ("Tanssi kuolemaan") # ("Haluan sielusi") # ("Liian paljon rakkautta voi tapattaa sinut") # Wenn du mich lässt ("Jos päästät minut") (Digipack extra bonuskappale) # Menschsein ("Ihmisen olemassaolo") (Digipack extra bonustrack) # Gott ist ein Popstar - Video (Digipack extra video) == B-puolet == * Weißt du wie viel Sterne stehen? ("Tiedätkö kuinka monta tähteä ylhäällä on?") * Fragment * Die Hölle kann warten ("Helvetti voi odottaa") * Der Präsident ist tot (Extrabreit cover) ("Presidentti on kuollut") * Zauberstab (Zsa Zsa cover) ("Taikasauva") * Polizisten (Extrabreit cover) ("Poliisi") * God is a Popstar * Die Schlinge (feat. Apocalyptica) * Träumst Du? (feat. Marta Jandová) * Für Immer ("Ikuisesti") == Arvostelut == * Metal.de: 7/10Metal.de: Review == Lähteet == Luokka:OOMPH!in albumit Luokka:Vuoden 2006 albumit
Uunisaari

Uunisaari () on pieni Helsingin kaupungin omistama saari Helsingin eteläpuolella Kaivopuiston edustalla, pinta-alaltaan noin kolme hehtaaria. Saari koostuu oikeastaan kapean salmen erottamista pohjoisesta ja eteläisestä saaresta, joita yhdistää puusilta. Uunisaaressa on aikaisemmin ollut teollisuutta, muun muassa vernissatehdas ja öljytehdas. Siellä on myös valmistettu ruumisarkkuja. Teollinen toiminta on kuitenkin loppunut jo yli sata vuotta sitten. Muistona siitä on entinen tehdasrakennus, jossa toimii nykyisin ravintola. Uunisaarella on pitkät perinteet myös virkistyskäytöstä. Saaressa toimi jo 1800-luvulla suosittu merikylpylä. Nykyisin kylpylä on suljettu, mutta vuonna 1934 avattu uimaranta on edelleen suosittu helsinkiläisten kesänviettopaikka. Lisäksi saari on suosittu piknik-kohde. Kesäisin Uunisaareen on veneyhteys Merisatamantorilta, talvisin saareen johtaa mantereelta ponttonisilta. Uunisaaresta pääsee myös kulkemaan aallonmurtajaa pitkin viereiseen Liuskasaareen. == Lähteet == *Helsingin kaupunki, Liikuntavirasto *Uunisaari.com === Viitteet === == Aiheesta muualla == * Helsinki saa uuden hiekkarannan. Uunisaaren uimalaitos ja hiekkaranta valmistuvat juhannukseksi, Helsingin Sanomat, 10.06.1934, nro 153, s. 5, Kansalliskirjaston digitaaliset aineistot Luokka:Helsingin saaret Luokka:Ullanlinna
Luettelo yhdysnimistä, joilla on Suomessa yli 500 kantajaa

Tälle sivulle on koottu yhdysmerkilliset yhdysnimet, joilla on ollut kantajia Väestörekisterikeskuksen mukaan yli 500. Lukumäärät on tarkistettu toukokuussa 2013 ja pyöristetty lähimpään viiteenkymmeneen. ==Naiset== *Ann-Mari: 1 850 *Ann-Marie: 950 *Anna-Kaisa: 1 800 *Anna-Leena: 1 400 *Anna-Liisa: 18 800 *Anna-Maija: 3 800 *Anna-Mari: 1 450 *Anna-Maria: 2 550 *Anna-Sofia: 600 *Anne-Maarit: 650 *Anne-Maj: 850 *Anne-Mari: 2 800 *Anne-Maria: 1 350 *Anne- Marie: 1 450 *Eeva-Liisa: 4 050 *Eeva-Maija: 600 *Eeva-Maria: 650 *Eija-Liisa: 650 *Else-Maj: 750 *Gun-Britt: 600 *Hanna-Kaisa: 900 *Hanna-Leena: 1 350 *Hanna-Mari: 1 300 *Hanna-Maria: 700 *Henna-Riikka: 550 *Ida-Maria: 750 *Iida- Maria: 550 *Kirsi-Marja: 1 550 *Kukka-Maaria: 750 *Maija-Leena: 1 250 *Maija- Liisa: 7 550 *Maj-Britt: 1 900 *Maj-Lis: 2 000 *Mari-Anne: 550 *Marja-Leena: 13 600 *Marja-Liisa: 12 500 *Marja-Riitta: 1 500 *Marja-Terttu: 2 100 *Marjo- Riitta: 1 200 *Pirjo-Liisa: 650 *Pirjo-Riitta: 750 *Pirkko-Liisa: 1 350 *Riitta-Liisa: 2 050 *Ritva-Liisa: 700 *Sanna-Kaisa: 500 *Sanna-Mari: 1 000 *Sirkka-Liisa: 5 900 *Ulla-Maija: 2 700 ==Miehet== *Antti-Jussi: 500 *Ari- Pekka: 1 900 *Jan-Erik: 1 800 *Jari-Pekka: 1 450 *Juha-Matti: 2 450 *Juha- Pekka: 3 650 *Jukka-Pekka: 3 350 *Jussi-Pekka: 800 *Kari-Pekka: 550 *Karl- Erik: 750 *Lars-Erik: 550 *Olli-Pekka: 2 450 *Veli-Matti: 4 500 *Veli-Pekka: 3 100 *Vesa-Matti: 850 *Vesa-Pekka: 600 *Ville-Pekka: 550 *Ville-Veikko: 1 050 ==Lähteet== *Väestörekisterikeskuksen Nimipalvelu, http://verkkopalvelu.vrk.fi/Nimipalvelu/default.asp?L=1 *Yliopiston nimipäiväalmanakka 2001 *Yliopiston nimipäiväalmanakka 2002 Luokka:Etunimet Yhdysnimistä, joilla on Suomessa yli 500 kantajaa
Pablo Forlán

Pablo Forlán Lamarque (s. 14. heinäkuuta 1945 Soriano, Uruguay) on entinen uruguaylainen jalkapalloilija. Hän on Diego Forlánin isä. Forlán pelasi Uruguayn jalkapallomaajoukkueessa Englannin MM-kisoissa sekä Saksan MM- kisoissa. Hän voitti Uruguayn 1. divisioonan 7 kertaa (1964, 1965, 1967, 1968, 1978, 1980, 1982), Copa Libertadoresin 1966, Intercontinental Cupin 1966 ja Campeonato Paulistan kolmesti (1970, 1971, 1975). Luokka:Uruguaylaiset jalkapalloilijat Luokka:Vuonna 1945 syntyneet Luokka:Elävät henkilöt
National Review

National Review on yhdysvaltalainen konservatiivinen, yhteiskunnallisia aiheita käsittelevä aikakauslehti. Lehti kutsuu itseään ”Amerikan luetuimmaksi ja vaikutusvoimaisimmaksi republikaanisten/konservatiivisten uutisten, näkökulmien ja mielipiteiden aikakauslehdeksi”. Lehden perusti kirjailija- toimittaja William F. Buckley, Jr. vuonna 1955. ==Lähteet== Luokka:Yhdysvaltalaiset aikakauslehdet Luokka:Yhteiskunnalliset lehdet
Richard Trevithick

Richard Trevithick (13. huhtikuuta 1771 Cornwall, Britannia – 22. huhtikuuta 1833) oli brittiläinen kaivosinsinööri, keksijä ja ensimmäisen toimivan täysikokoisen rautatiekäytössä olleen höyryveturin keksijä. Maailman ensimmäinen höyryveturin vetämä junamatka tehtiin 21. helmikuuta 1804 Trevithickin nimeämättömän höyryveturin vetäessä junaa Merthyr Tydfilin lähellä Walesissa.National Museum Wales Trevithickin ansio oli ennen kaikkea korkeapaineisen höyryn hyödyntämisessä käytännössä. Trevithick kehitti myös höyryautoa ja höyryn ja raudan käyttöä laivoissa. Hän matkusteli myös Etelä- Amerikassa kaivostoimintaa kehittämässä. Trevithick oli naimisissa ja hänellä oli neljä lasta. == Lähteet == ==Aiheesta muualla== *Richard Trevithick 1771–1833 (Trevithick Societyn sivu) *Richard Trevithick, Spartacus Educational -sivusto *London Steam Carriagen replika Brooklandsissa *Penydarren-veturi, Spartacus Educational -sivusto *Old Merthyr Tydfil: Richard Trevithick & Penydarren-veturi Historiallisia kuvia Penydarren- veturista *Kuvasarja Trevithickin 'Puffing Devil' nousun Camborne Hillin rinnettä, 1801, kaksisataavuotisjuhlasta *www.steamcircus.infoYhteenveto Steam Circusin sijainnista ja uusia teorioita Luokka:Brittiläiset keksijät Luokka:Brittiläiset insinöörit Luokka:Vuonna 1771 syntyneet Luokka:Vuonna 1833 kuolleet
Disney Cinemagic

Disney Cinemagic on Disneyn viides kanava, ja se keskittyy elokuviin. Kanavalla on lähetyksiä vain Englannissa, Irlannissa, Ranskassa, Portugalissa ja Espanjassa. Disney Cinemagic ottaa Toon Disneyn kanavaluettelopaikan Englannissa, Irlannissa, Ranskassa, Portugalissa ja Espanjassa. Luokka:Yhdysvaltalaiset televisiokanavat Luokka:Disneyn televisioverkot Luokka:Vuonna 2006 perustetut televisiokanavat Luokka:Vuonna 2019 lakkautetut televisiokanavat
Théodore Monod

Théodore André Monod (9. huhtikuuta 1902 Rouen, Ranska – 22. marraskuuta 2000 Versailles, Ranska) oli ranskalainen luonnontieteilijä, tutkimusmatkailija ja humanisti. Monod toimi Institut d’Afrique noiren johtajana, Muséum national d'Histoire naturellen professorina, ja hän oli Académie des sciences d'outre- merin jäsen vuodesta 1949, Académie de Marinen jäsen vuodesta 1957 ja Ranskan tiedeakatemian Académie des Sciencesin jäsen vuodesta 1963. Vuonna 1960 hän oli perustamassa World Academy of Art and Science -järjestöä. Monodin ura alkoi hylkeiden tutkijana Mauritaniassa Cap Blanc niemimaalla. Pian hänen mielenkiintonsa kääntyi sisämaahan Saharan autiomaahan, jota hän tutki kuusi vuosikymmentä etsien metoriitteja. Vaikkei hän löytänyt etsimäänsä meteoriittia, hän löysi useita uusia kasvilajeja ja tärkeitä neoliittisia asuinpaikkoja. Ehkä merkittävin näistä löydöksistä oli 6 000 vuotta vanha Asselarin ihminen Adrar des Ifoghas -vuorilla Malissa. Monod oli pasifisti ja ydinaseiden vastustaja, ja hän kirjoitti useita artikkeleita, jotka on vaikuttaneet myöhemmin muun muassa ympäristöliikkeen nousuun. Monod on sukua biologi Jacques Monodille, muusikko Jacques-Louis Monodille, poliitikko Jérôme Monodille ja elokuvaohjaaja Jean-Luc Godardille. ==Teokset (valikoima)== Uusintapainoksia, Actes Sud Arles *Méharées, (Paris, 1937), rééd. 1989. *L'Émeraude des garamantes, (éditions de L'Harmattan, Paris, 1984), rééd. 1992. *L'Hippopotame et le philosophe, rééd. 1993. *Désert lybique, éditions Arthaud, 1994. *Majâbat Al-Koubrâ, Actes Sud, 1996. *Maxence au désert, Actes Sud, Arles, 1995. *Tais-toi et marche ..., exploration journal from El Ghallaouya-Aratane-Chinguetti, Actes Sud, 2002. ==Lähteet== *Tribute to Theodore Monod ==Aiheesta muualla == * Obituary at monachus-guardian.org * Théodore Monod Luokka:Ranskalaiset luonnontieteilijät Luokka:Ranskalaiset tutkimusmatkailijat Luokka:Ranskan tiedeakatemian jäsenet Luokka:Vuonna 1902 syntyneet Luokka:Vuonna 2000 kuolleet
Tabligh

Tablighi Jamaat on Intian niemimaalla syntynyt pietistinen ja lähetyshenkinen uskonnollinen liike, joka kuuluu islamin sunnalaiseen suuntaukseen. Intiassa se on tärkein muslimien keskuudessa esiintyvä uskonnollinen herätysliike, ja se on saanut suosiota erityisesti koulutetun väen keskuudessa. Liikkeen perusti Maulana Muhammad Ilyas vuonna 1927. Ilyas oli oppinut suufiopettaja, joka alkoi saarnata maaseudun kyläläisille aidosta islamista, joka perustui Koraaniin ja haditheihin, islamilaisen lain seuraamiseen sekä hurskauteen ja meditaatioon. Hän lähetti oppilaitaan myös muihin maalaiskyliin. Liike sai suosiota varsinkin Pohjois-Intiassa. Intian itsenäistyttyä liike jakaantui siitä irtautuneisiin maihin eli Pakistaniin ja tästä vuonna 1971 eronneeseen Bangladeshiin. Nykyisin liike on levinnyt kaikkialle maailmaan. Malesiassa Tabligh on kiinnostanut etenkin koulutettuja muslimeita. Englannissa Bradfordin lähistöllä on koko Euroopan Tabligh-liikkeen keskus. == Lähteet == Luokka:Islamilaiset järjestöt